कैचअप प्रोग्राम से सुधरेगी बच्चों की परफॉरमेंस
भास्कर न्यूज | अम्बाला सिटी।
शिक्षाविभागकैचअप प्रोग्राम के जरिए बच्चों की विषयानुसार परफॉरमेंस को सुधारेगा। पहली से आठवीं तक के विद्यार्थियों के लिए अप्रैल से मई तक स्पेशल प्रोग्राम चलाया जाएगा। इस पीरियड में बच्चों को सिर्फ उन ही विषयों के बारे में पढ़ाया जाएगा, जिनमें बच्चों की परफॉरमेंस इस सेशन में खराब रही।
प्रोग्राम का उद्देश्य बच्चों की परफॉरमेंस को सुधारना है ताकि आगामी सेशन के शुरुआत से ही बच्चे विभिन्न विषयों की कमियों को दूर कर बेहतर परिणाम ला सकें। जिला मौलिक शिक्षा विभाग ने कैचअप प्रोग्राम को लेकर आगामी प्रक्रिया शुरू कर दी है। बच्चों की परीक्षाएं होने के बाद एक अप्रैल से प्रोग्राम की शुरुआत सभी पहली से आठवीं के विद्यार्थियों के लिए की जाएगी।
बच्चोंकी परफॉरमेंस सुधारने के लिए पड़ी जरूरत : अभीजिला में राजकीय प्राइमरी स्कूलों की संख्या 485 के करीब है, जबकि 72 के करीब हाई स्कूल शामिल हैं। कई स्कूलों में पहली से आठवीं तक के बच्चों की परफॉरमेंस काफी खराब है। बीते दिनों विभिन्न स्कूलों में पर्यवेक्षण कार्यक्रम हुए।
इन पर्यवेक्षण कार्यक्रमों में कई स्कूलों में बच्चों की परफॉरमेंस काफी खराब रही थी, जबकि ज्यादातर बच्चों ने अंग्रेजी, गणित में खराब प्रदर्शन किया था। इसके अलावा कई प्राइमरी स्कूलों में एक ही टीचर बच्चों को शिक्षा दे रहा है, जिससे सभी कक्षाओं को एक टीचर द्वारा पढ़ाना काफी मुश्किल हो जाता है जबकि तीसरा कारण यह भी है कि कई स्कूलों में पिछले काफी समय से पुराने टीचर ही पढ़ा रहे थे। इन स्कूलों में भी बच्चों की परफॉरमेंस सही होने से विभाग के सख्त तेवर दिखे। मगर अब बच्चों की इन कमियों को दूर करने के लिए एक अप्रैल से कैचअप प्रोग्राम चलाया जाएगा। जिन विषयों में बच्चों की परफॉरमेंस खराब है।
^पहली से आठवीं तक बच्चों की विषयानुसार कमियों को दूर करने के लिए कैचअप प्रोग्राम चलाया जाएगा ताकि नए सेशन में बेहतर रिजल्ट सामने सकें। अप्रैल से कैचअप प्रोग्राम की शुरुआत की जाएगी। धर्मवीरकादियान, जिला मौलिक शिक्षा अधिकारी, अम्बाला।
छुट्टियों के काम पर नहीं होगा ज्यादा जोर
स्कूलोंमें बच्चों की परीक्षाओं के परिणाम आने के बाद अप्रैल में नए सेशन के लिए कक्षाएं शुरू होती हैं। इन कक्षाओं में बच्चों को नए सेशन का नहीं, बल्कि बच्चों की विषयानुसार कमियों को दूर किया जाएगा। एक अप्रैल से मई तक विषयानुसार ही बच्चों को काम दिया जाएगा। छुट्टियां खत्म होने के बाद ही नए सेशन की पढ़ाई शुरू करवाई जाएगी।
प्रयास
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva